
RAPORT DE SPECIALITATE

  
Subsemnatul Breană Petre Dragoș, Șef Serviciu de Patrimoniu Local și Monitorizare Servicii Publice din cadrul Primăriei orașului Boldești-Scăeni, analizând ,,Proiectul de hotărâre privind aprobarea structurii Comisiei sociale şi a Regulamentului privind soluționarea cererilor de locuințe şi repartizarea locuințelor pentru tineri, destinate închirierii, construite de către Agenția Națională pentru Locuințe în orașul Boldești-Scăeni”, am constatat că următoarele :
Potrivit prevederilor art. 14 alin. (2), (3), (5) și (7) din Anexa la H.G. nr.962/ 27.09.2001, privind aprobarea Normelor metodologice pentru punerea în aplicare a prevederilor Legii nr. 152/15.07.1998, privind înființarea Agenției Naționale pentru Locuințe, cu modificările și completările ulterioare:
- Solicitările/cererile privind repartizarea de locuințe pentru tineri, destinate închirierii, se înregistrează în ordinea primirii acestora și se analizează de comisii sociale;
- La nivel local, comisiile sociale se constituie prin dispoziție a primarului;

- Structura pe specialități a membrilor comisiilor sociale se aprobă de consiliul local, la propunerea primarului, cu respectarea prevederilor legale și a normelor metodologice.
Pentru buna funcţionare a comisiei este oportun să fie aprobat şi  Regulamentul privind soluționarea cererilor de locuințe şi repartizarea locuințelor pentru tineri, destinate închirierii, construite de către Agenția Națională pentru Locuințe în orașul Boldești-Scăeni, prevăzut în anexa la proiectul de hotărâre.
Având în vedere cele prezentate mai sus, consider oportună și necesară aprobarea proiectului de hotărâre mai sus menţionat.  

